कार्यक्रम में अपनी बात को रखते हुए एनएसएस के पूर्व लीडर बृजमोहन गुप्ता ने कहा कि राष्ट्रीय सेवा योजना समाज के लिए कुछ करने का अवसर प्रदान करता है। किसी भी व्यक्ति की छिपी प्रतिभा को बड़े मंच पर लाकर समाज निर्माण में अहम भूमिका निभाने का कार्य करती है। 1947 में हमें राजनीति आजादी मिल गयी, लेकिन सामाजिक आजादी नहीं मिली। फिर आजादी के बाद समाज सुधार का काम भी नहीं हुआ। अब युवाओं की यह जिम्मेदारी है कि वे समाज सुधार में अपनी महती भूमिका निभाएं। वे दहेजबंदी, शराबबंदी एवं ऐसे अन्य कार्यक्रमों में बढ़चढ़ कर भाग लें। साथ ही जहाँ कहीं भी शोषण एवं अन्याय हो, उसका अहिंसक-जनतांत्रिक प्रतिरोध करें।